./data/phi2331/phi028/phi2331.phi028.perseus-lat2.xml
David Magie
inde est quod Alexander Magnus Macedo, cum ad Achillis sepulchrum venisset, graviter ingemescensFelicem te,inquit,iuvenis, qui talem praeconem tuarum virtutum repperisti,Homerum intellegi volens, qui Achillem tantum in virtutum studio fecitquantum ipse valebat ingenio Quorsum haec pertineant, mi Celsine, fortassis requi-ris  Probum principem, cuius imperio oriens, occidens, meridies, septentrio omnesque orbis partes in totam securitatemredactae sunt, scriptorum inopia iampaene nescimus, occidit, pro pudor! tanti viri et talis historia qualem non habent bella Punica, non terror Gallicus, non motus Pontici, non Hispaniensis astutia sed non patiar ego ille, a quo dudum solus Aurelianus est expeditus, cuius vitam quantum potui persecutus, Tacito Florianoque iam scriptis non me ad Probi facta conscendere, si vita suppetet, omnes qui supersunt usque ad Maximianum Diocletianumque dicturus neque ego nunc facultatem eloquentiamque polliceor sed res gestas, quas perire non patior